text:
Grup Menesing Dairekta bilong Stimsip, Geoff Cundle i bin go lukim ol sik lain husat i kisim pinis operesen na i wok long orait long Wod 7, long Tunde 30 Juali na em i toktok wantaim ol Medikal Tim bilong Australia tu.
Mista Cundle i tok Stimsip bai i sapotim yet Operesen Opim Hat progrem bilong wanem dispela wok em i save senisim laip bilong ol pipel na i save givim ol namba tu sans ken long stap laip. Em i mekim dispela toktok taim em i givim K20,000 sek i go long ol tim dokta bilong Australia.
“Dispela progrem i save kamap olgeta yia na em i gutpela helpim tru long ol sik lain na tu ol lokol dokta long lainim nupela samting long ol wan wok bilong ol long Australia,” em i tok.
Mista Cundle i tok Stimsip sapotim helt progrem we i save givim sans long ol Papua Niugini lain long kisim nambawan helt sevis olsem YWAM Medikal Sip.
“Wankain olsem Operesen Opim Hat, Yut Wit A Misin (YWAM), wanpela Australia Volantia grup tu i ron i go long nambis bilong Galf na Westen Provins na i bringim ol medikal sevis long ol lain long hap husat i no save kisim gutpela helt sevis olgeta taim,” em i tok moa.
Long makim maus bilong OOH tim, Ankol Matty i tok tenkyu long Stimsip long olgeta yia em i save sapotim progrem na em i tok, kain sapot olsem long ol koporet komyuniti tasol i save mekim na ol i nap long kam long kantri long wokim ol operesen olsem. Em i tok Papua Niugini i no olsem ol arapela kantri ol i bin go pinis we ol koporet komyuniti i save amamas long givim bikpela sapot bilong ol long progrem.
Operesen Opim Hat i kamap yet olsem wanpela gutpela stori insait long PNG. Operesn namba i bin go antap long olgeta yia na moa laip i kisim narapela sans long stap laip. Ol Kumul tim bilong PNG yet i statim wok pas long 22 Julai we ol i wok long ol klos kes tasol.
I gat tupela sejen bilong PMGH na ol nes na arapela old dokta bilong mekim ol man slip long operesen i kam long olgeta hap bilong kantri long mekim dispela progrem wantaim tim bilong Australia. [WantokNiuspepa]


c: text/html

text:
AS BILONG TOKTOK
Long luksave olsem olgeta manmeri mas igat respek, na olgeta manmeri long dispela graun igat wankain raits long bihainim laik bilong ol, long gat lo na oda na gat gutpela sindaun.
Long ol hap nambaut taim manmeri i no luksave long raits bilong ol narapela manmeri, dispela tingting we ol manmeri mas gat fridom long toktok, gat fridom blong igat bilip, fridom long noken poret na fridom long laikim ol kainkain samting. Dispela em i bikpela samting bilong olgeta manmeri.
Long wanem em i gutpela stret, sapos man i no inap hariapim narapela long halivim em, olsem laspela samting, long i go egensim man o meri igat olgeta pawa insait long kantri na husat i save lukautim ol pipol bilong em long nogut pasin tasol, na dispela raits blong ol manmeri em lo bai lukautim na banisim.
Long wanem, em i gutpela stret long strongim pasin bilong kamapim gutpela sindaun namel long ol kantri.
Long tingting bilong ol manmeri we i memba bilong Yunaited Nesens insait long Jata, strongim gen bilop bilong ol long raits bilong manmeri, long soim respek, na long soim olsem wanwan man na wanwan merigat raits, na bai ol i strong long kamapim gutpela sindaun long ples bilong ol, na kamapim gutpela laip long laik bilong ol wanwan yet.
We wanwan memba kantri bin tok long kamapim, wantaim Yunaited Nesens, pasin bilong respektim na lukautim raits na fridom bilong manmeri.
Long dispela, olgeta manmeri mas save long raits na fridoms em i wanpela bikpela samting tru bilong wanwan manmeri.
Nau, Olsem na
Jenerol Assembli
Tokaut long dispela toksave long raits bilong manmeri long olgeta hap bilong dispela giraun. Long kamapim wanpela wei bilong olgeta manmeri na olgeta kantri, na olgeta wanwan manmeri, na olgeta samting I save mekim kamap komuniti, tingim dispela toksave, ol I mas skulim ol man meri bilong strongim, insait long wanwan kantri na tu long ol narapela kantri.
Atikel 1
Yumi olgeta mama karim umi long stap fri na wankain long wei yumi lukim i gutpela na strepela tru.
Uumi olgeta igat ting ting bilong wanem samting I rait na rong na mipela olgeta I mas mekim gutpela pasin long ol narapela long tingting bilong brata susa.
Atikel 2
Yumi manmeri igat olgeta raits na fridom i stap long dispela toksave, na noken skelim ol kainkain ol nammeri long ol samting olsem, kala bilong skin, em man o meri, tokples, lotu, politik, o ol narapela tingting, kantri o wanem hap yu kam long en, ol samting yu i gat, taim ol manmeri bon, o ol narapela samting.
Moa yet, noken mekim narapela samting long ol manmeri long as bilong wok politiks, wok jastis, o wok namel long ol kantri ilong dispela giraun o hap ol manmeri i kam long en, sapos em i free o narapela kantri i lukautim, i nogat gavman bilong ol yet o i aninit yet long pawa bilong king na kwin.
Atikel 3
Yumi olgeta igat rait long stap laip, fri na sef.
Atikel 4
Nogat manmeri mas stap na wok olsem slev. Yumi olgeta i mas stopim wok slev na wok bilong salim ol manmeri olsem slev.
Atikel 5
Nogat wanpela manmeri igat rait long givim pen nating long narapela na bagarapim nem, kros, pasin nogut o nogut wei bilong panisim manmeri.
Atikel 6
Olgeta manmeri long olgeta hap igat rait long luksave blong lo.
Atikel 7
Maski yu wanem kain man o meri, yumi olgeta igat wankain raits tasol long lo. Sapos lo ino luksave long yumi wankain, yumi gat rait long tokaut long lo.
Atikel 8
Olgeta manmeri igat rait long kot, long sanap long kot na kisim kompensesen sapos narapela manmeri o gavman i no bihainim Mama Lo bilong kantri bilong yumi.
Atikel 9
Nogat wanpela man o meri o polis igat pawa long holim yu nating o rausim yu long haus bilong yu o long rot na kalabusim yu long rumgat o rausim yu go stap long narapela ples o kantri.
Atikel 10
Ol manmeri igat rait long sanap na harim kot long ples klia, na husat i harim kot i mas stap fri long ol kainkain tingting long wokim gutpela tingting.
Atikel 11
- Olgeta wanwan manmeri we i sanap long kot, ol igat rait long tok ol i no bin rong, inap kot i ken soim rong bilong ol, na ol igat rait long behim tok bilong kot.
- Na tu, lo i noken putim nupela lo na kalbusim gen.
Atikel 12
Nogat wanpela man o meri igat rait long go insait long haus bilong narapela man o meri, o nogat rait long lukim pas bilong narapela man o meri, o holim o lukim samting bilong narapela man o meri. Na tu i nogat man o meri igat rait long bagarapim nem bilong narapela man o meri o daunim nem bilong em. Na lo mas stap long banisim dispela kain ol hevi o pasin olsem.
Atikel 13
- Yumi gat rait long wokabout na raun insait long kantri bilong yumi.
- Na tu yumi gat rait long go/kam long kantri bilong yumi na go/kam long narapela kantri.
Atikel 14
- Olgeta manmeri igat rait long painim amamas long narapela kantri taim kantri bilong ol yet i laik patim, o bagarapim, o poretim, o kilim, o kalabusim ol nating..
- Dispela rait ol no inap yusim sapos kantri bilong yu yet laik kotim na kalabusim yu sappos yu brukim la long kantri na as i no bilong politik o I no bihainim lo or paisin bilong Yunaited Nesens.
Atikel 15
- Taim mama karim yumi, yumi olgeta igat rait long gat asples o kantri bilong yumi.
- Ino gat wanpela man o meri igat rait long rausim asples o kantri blong yumi. Na yumi olgeta igat rait long senisim asples o kantri bilong yumi.
Atikel 16
- Ol Manmeri i bikpela pinis igat rait long marit, maski blek o wait, wanem lotu o wanem lotu o wamem kantri yu kam long em.
- Tupela mas marit long laik bilong tupela yet, nogat narapela man o meri inap hariapim ol long marit.
- Femili emi bikpela samting tru na komumiti wamtaim gavaman mas banisim na lukautim ol.
Atikel 17
- Yumi olgeta igat rait long baim ol samting bilong yumi olsem, haus, graun.
- I no gat wanpela man or meri igat rait long rausim nating haus o samting bilong yu.
Atikel 18
Yumi olgeta igat raits long tingting long ol kainkain samting, lotu na bilip tu. Na yumi igat rait long senisim ol dispela tingting tu, na yumi igat rait long stap olsem, olsem yu yet o wantaim narapela, na skelim tingting na bilip wantaim ol narapela.
Atikel 19
Yumi olgeta igat rait long tingting na tokaut, na narapela man o meri nogat rait long stopim yu. Na tu, yumi gat rait long putim tingting long niuspepa, radio na tv.
Atikel 20
- Yumi olgeta igat rait long bung wantaim ol narapela.
- Narapela man o meri nogat rait long pulim na stopim yu long bung wantaim ol narapela manmeri.
Atikel 21
- Yumi olgeta gat rait long stap insait long gavman, sapos yu sanap long eleksen o yu makim narapela long sanap long sait bilong yu.
- Olgeta manmeri igat rait long kisim wankain pablik sevis olsem ol narapela manmeri insait long kantri blong ol.
- Yumi olgeta gat rait long makim husat man o meri yu laik makim.
Atikel 22
Olgeta manmeri na pikinini i wanpela memba long sosaiti, igat rait long stap long gutpela laip na gutpela sindaun, igat rait long kisim halivim long kantri, na ol wanem kain halivim save kam long ol intanesenel lain tasol ol wanwan manmeri mas bihainim laik bilong ogenaisesen na riso bilong gavman.
Atikel 23
- Olgeta igat rait long wok na yumi olgeta igat rait long wok long wanem kain wok yumi laikim. Wokples mas i stap gutpela wei yumi no inap painim bagarap na yumi mas was gut long pasin nogat wok.
- Yumi olgeta, maski i kam long wanem hap, mas kisim wankain moni long wankain wok.
- Olgeta i wok igat rait long kisim pei na pei i mas inap long lukautim yu yet wantaim femili, sapos nogat yu gat rait long kisim moni long sampela narapela hap long karamapim dispela hap long karamapim dispela ol nids biong yu wantaim femeili.
- Yumi olgeta igat rait long kamapim na kamap memba long wanpela group husat sanag long raits bilong yumi ol wok manmeri – ol i save kilim ”tred union”
Atikel 24
Yumi olgeta igat rait long malolo na wok sotpela taim tasol. Na tu, yumi igat rait long kisim pei long taim bilon maolo.
Atikel 25
- Yumi olgeta igat rait long stap gut na lukautim femili bilong yumi, long halivim olsem, kaikai, klos, haus na marasin. Sapos manmeri i no gat wok, em sik, kisim bagarap long sampela hap long bodi, lapun stret, na ol narapela samting i mekim sindaun i hat. Yum igat rait long askim gavman long halivim.
- Mama na pikinini ol i bikpela samting long laip bilong yumi olgeta. Ol igat rait long painim na kisim gutpela halivim na yumi mas lukautim ol gut. Maski pikinini igat papa o pikinini bilong rot. Ol pikinini igat wankain raits na olgeta gat rait long painim na kisim gutpela halivim.
Atikel 26
- Olgeta manmeri gat rait long edukesen. Olgeta pikinini mas go long kominiti skul, skul i bikpela samting na olgeta pikinini mas go long kominiti skul fri. Olgeta manmeri i mas igat wankain rait long go long narapela kain skul o teknikel skul. Skul mas stap long lainim mipela long gutpela pasin bilong gutpela sindaun wantaim ol narapela manmeri na pasin bilong helpim na laikim ol.
- Education i mas redim yumi long strongim rispek long ol human rights na fridom. Education i mas promotim save na wok bung wantaim ol narapela kantri. Yumi noken wari olsem pasin bilong ol o lotu bilong ol i narapela long yumi. Yumi i mas skruim wok bilong Yunaited Nesens long kamapim na larim peace.
- Olgeta papa mama igat rait long painim wanem kain skul i gutpela long pikinini bilong ol.
Atikel 27
- Yumi olgeta gat rait long bihainim gutpela tumbuna pasin bilong yumi waintaim ol nupela pasin olsem, caving, potri, penting, tumbuna singsing na stori. Yumi gat rait long serim o usim gutpela samting i kam long ol save manmeri ol kolim scientist husat mekim nupela kainkain save.
- Tu yumi yet mas kisim samting long wok yu mekim kamap, narapela noken kisim nem o namba long wok bilong narapela man o long samting we em i mekim kamap.
Atikel 28
Yumi olgeta igat rait long gavmen bilong mipela long kamapim dispela kain ol lo long kantri bilong yumi. Na olgeta kantri long wol i mas igat gutpela sindaun na wok bung wantaim.
Atikel 29
- Yumi olgeta igat risponsibiliti o wok long wokim insait long komuniti long kamapim ol dispela ol raits.
- Ol raits i mas igat lo i stap long lukautim raits bilong ol narapela, raits bilong yu no inap daunim raits bilong narapela.
- No gat wanpela man o meri inap kamapim nupela lo insait long komuniti we lo i no binainim lo bilong Yunaited Nesens.
Atikel 30
No at wanpela narapela man o meri o kantri inap long usim dispela human raits lo long kamapim birua long narapela o bagarapim ol raits na fridom bilong yu.

robotstxt: allowed

filter: keep


text:
Siaman Niugini
Siaman Niugini (Tok Siaman: Deutsch-Neuguinea o Kaiser-Wilhelms-Land, Tok Inglis: German New Guinea) emi nem bilong noten hap bilong Papua Niugini, taim ol man bilong Siamani i bosim.
I stat long yia 1883, taim wanpela kampani Siaman Niugini Kampani i kam long Rabaul na stat wokim ol plentesen long Niu Briten, Niu Ailan, Bogenvil na Momase Rijen. Long dispela taim, kampani emi olsem wanpela gavman bilong hap.
Long yia 1899, gavman bilong Siamani i kam na tokim kampani olsem gavman yet bai bosim nau.
Long yia 1914, ami bilong Ostrelia i kam na rausim ol lain bilong gavman bilong Siamani, na gavman bilong Ostrelia i bosim dispela hap nau inap long independens bilong Papua Niugini long yia 1975.
(Dispela pes Siaman Niugini em i liklik tumas. Yu inap raitim moa sapos yu laik halivim Wikipedia. Hau?)


text:
Krismas De em i wanpela de ol Kristen i save mekim amamas na ol i holim tingting long de Jisas Krais i bin bon. Fes taim ol Kristen i lukautim Krismas De em i December 25 long yia nabaut long yia 336.
Baibel i no putim ples klia wanem de Jisas i bin bon, na ol fes Kristen i stap klostu long taim bilong Jisas ol i no raitim long sampela histori buk. Em olsem na Sios i no save tru wanem de stret Jisas i bin bon. Tasol, ol sampela wokman bilong Sios i bin makim January 2, na sampela i bin makim April 18, na sampela i bin makim April 19, na sampela i bin makim May 20, na sampela i bin makim December 25. December 25 i go pas na i kamap Krismas De. Tasol, ol Russian Orthodox Sios i makim January 7 i Krismas De bilong ol na nau long yia 2015 ol i bihainim dispela de bilong ol i go yet.
Pastaim December 25 em i wanpela bikpela de bilong ol haiden manmeri bilong Yurop. Em i bikpela de bilong amamasim na lotuim ol sampela giaman god bilong ol na bilong bihainim giaman bilip bilong ol. Sios i laik winim dispela bikpela de bilong ol haiden na long dispela as ol i makim December 25 i Krismas De bilong Sios. Ol i tingim olsem, sapos mipela i kirapim nupela samting, orait ol haiden manmeri bai lusim olpela samting na bihainim nupela samting. Tasol Krismas De bilong Sios i no winim tumas dispela bikpela de bilong ol haiden. Em olsem na bilip bilong ol haiden wantaim ol planti pasin bilong bikpela de bilong ol haiden i miks wantaim Krismas De bilong Sios. Na bihain Sios i joinim ol kain kain pasin bilong ol yet wantaim Krismas De tu.
Long bipo na i kam long nau i gat ol sampela Kristen lida i stap na ol i no wanbel long Sios i lukautim Krismas. Tingting bilong ol i olsem:
- Ol wokman bilong Sios ol i no gat namba bilong makim na kirapim wanpela spesol de na tokim ol Kristen long lukautim. Sapos Baibel i no tokaut long lukautim Krismas De, orait ol wokman bilong Sios ol i no ken i tok long ol Kristen i mas lukautim Krismas De.
- Long olgeta taim, long bipo na i kam long nau, i gat ol planti pasin nogut i save kamap long taim bilong Krismas. Planti manmeri i spak, na planti manmeri i bikmaus na danis nabaut, na planti manmeri i mekim pasin pamuk na paul pasin. Em olsem na nogut ol Kristen i pas long samting we pasin nogut i pulap long em.
- Long bipo na i kam long nau bilip bilong ol haiden na lotu pasin bilong ol haiden i pas tumas na i miks tumas long ol samting bilong Krismas, na long dispela as i no gutpela long ol Kristen i lukautim dispela samting.
John Calvin na John Knox na ol Puritan (Gutpela) lain bilong England na America na ol planti Presbyterian i bihainim dispela tok. Tasol ol Lutheran na ol sampela man bilong Refomesen bilong Yurop na ol planti Protestant i tok, ol Kristen i ken i lukautim Krismas na tingim Jisas tasol.
Taim yia 1950 i kamap, orait pasin bilong lukautim Krismas i kamap bikpela samting pinis long olgeta 4-kona bilong dispela graun. Na ol wan wan lain manmeri i joinim ol wan wan kastem pasin bilong ol yet long pasin bilong Krismas.
Yu ken i lukim ol dispela toktok long tok Inglis long:
Evangelical Dictionary of Theology, Walter A. Elwell, Editor; “Christmas”, Contributor O. G. Oliver, Jr., B.D.
Oxford Children’s Encyclopedia, Volume 1, “Christmas”.
The Eerdmans Bible Dictionary, “Christmas”.
Ol Kristen ol i mas save, Jisas Em i God, wankain olsem Papa Em i God na Holi Spirit Em i God. Papa na Jisas na Holi Spirit i 3-pela, tasol 3-pela i wanpela God. Em olsem na Jisas Em i God na Em i no gat stat bilong Em na Em i no gat pinis bilong Em. Em i stap oltaim oltaim tasol.
Jisas i bin lusim heven na Em i kam daun long dispela graun na Em i kamap man. Em i kam bilong lusim laip bilong Em bilong baim bek laip bilong ol planti sin manmeri.
Olgeta taim ol trupela Kristen i amamas na i tingim taim Jisas i kam daun na i kamap man bilong sevim laip bilong ol.
Sapos yu laik rispektim Jisas, orait mobeta yu harim na yu bihainim tok bilong Em long olgeta samting long laip bilong yu. Mobeta yu i stap aninit long Em na yu trastim Em.


text:
Taitus
Autim trupela tok bilong God.
2
1Tasol yu, yu mas autim tok i pas olgeta long trupela tok bilong God. 2Yu mas tokim ol man i bikpela pinis na ol i mas i stap long gutpela tingting, na ol i mas i stap gutpela man long ai bilong manmeri, na ol i mas stiaim gut tingting na pasin bilong ol yet, na ol i mas holim strong trupela bilip, na ol i mas lavim manmeri, na ol i mas wok hat bilong i stap olgeta long wei bilong God. 3Na tu ol meri i bikpela pinis ol i mas mekim pasin i holi, na ol i no ken i tok baksait long ol narapela manmeri, na ol i no ken i pas long ol strongpela dring bilong spak. Ol i mas wok long autim gutpela toktok, 4na long dispela pasin ol i ken i trenim ol yangpela meri long lavim man na pikinini bilong ol, 5na long stiaim gut tingting na pasin bilong ol yet, na long ol klinpela pasin, na long mekim gutpela wok long ples bilong ol yet, na long pasin bilong wanbel na helpim narapela manmeri, na long pasin bilong harim tok bilong man bilong ol. Ol i mas trenim ol long ol dispela samting na ol manmeri i no ken i tok bilas long tok bilong God. 6Na wankain olsem, yu mas tok strong long ol yangpela man na ol i mas stiaim gut tingting na pasin bilong ol yet. 7Long olgeta samting yu mas mekim gutpela pasin, bai ol manmeri i ken i luksave long yu na mekim wankain pasin. Na taim yu autim tok, orait yu mas autim long gutpela na stretpela wei i no gat asua, 8na yu mas autim tok i stret na tru olgeta, bai wanpela man i no ken i daunim, na ol man i egensim yumi ol i ken i sem, na ol i no ken i painim wanpela rong bilong sutim tok nogut long yumi. 9Ol slev ol i mas i stap aninit tru long bosman bilong ol long olgeta samting. Ol i mas mekim gutpela wok i amamasim bosman, na maski long mekim tok pait long em. 10Ol i no ken i stilim ol samting bilong bosman. Nogat. Ol i mas i mekim gutpela wok na bosman bai trastim ol long olgeta samting. Em olsem na long olgeta pasin bilong ol, ol bai mekim olgeta trupela tok bilong God Bilong Sevim yumi i stap naispela long ai bilong ol manmeri.
11Long wanem, grasia bilong God i kamap pinis, na long dispela grasia God i kisim bek olgeta kainkain manmeri. 12Na grasia bilong God i trenim yumi long lusim pasin bilong givim baksait long wei bilong God na long lusim ol pasin bilong dispela graun. Na grasia bilong God i trenim yumi long stiaim gut tingting na pasin bilong yumi yet na long mekim pasin i stret na long bihainim olgeta wei bilong God long dispela taim nau yumi stap long em. 13Na grasia bilong God i trenim yumi long wetim gutpela hop bilong yumi we glori bilong bikpela God, Jisas Krais Bilong Sevim yumi, i kamap ples klia. 14Em i bin givim Em yet bilong baim bek yumi long ol pasin bilong sakim lo, na bilong mekim klin wanpela lain manmeri i bilong Em yet, na bai ol i gat bikpela laik long olgeta gutpela pasin.
15Yu mas tokaut klia long ol dispela samting. Yusim namba bilong yu bilong strongim ol na bilong krosim na stretim ol. Yu no ken i larim wanpela man i givim baksait long tok bilong yu.


text:
Mak
Planti hevi i ken i kamap tasol ol lain bilong Jisas i no ken i pret.
13
1Na taim Jisas i lusim tempel na Em i laik i go autsait wanpela disaipel bilong Em i tokim Em olsem, “Tisa, lukim ol traipela ston ol i yusim bilong wokim dispela tempel. Ol i wokim gutpela na i naispela tru.”
2Na Jisas i bekim tok bilong dispela disaipel olsem, “Lukim gut ol wan wan samting bilong dispela tempel. Na Mi tokim yu, wanpela ston i no inap i stap antap long narapela ston. Nogat. Ol bai tromoi olgeta i go daun long graun tasol.”
3Bihain, Jisas i sindaun i stap long maunten Oliv. Na tempel i stap klostu long dispela maunten. Na Pita na Jems na Jon na Andru i kam klostu long Jisas na ol i askim Em olsem, 4“Long wanem taim ol dispela samting bai kamap? Na mipela i ken i lukim wanem samting na mipela bai save ol dispela samting i kam klostu?”
5Na Jisas i tokim ol olsem, “Yupela lukaut, nogut ol sampela man i giamanim yupela. 6Planti man bai kisim nem bilong Mi na tok, ‘Mi dispela man.’ Na ol bai giamanim planti manmeri. 7Taim yupela harim tok olsem, bikpela pait i kamap long wanpela hap, na yupela harim tok win olsem, bikpela pait i kamap long narapela hap, orait yupela no ken i pret. Ol dispela kain samting i mas kamap, tasol pinis bilong dispela graun i no yet. 8Wanpela kantri bai kirap na pait wantaim narapela kantri, na wanpela kingdom bai kirap na pait wantaim narapela kingdom. Na graun bai guria na kaikai bai sot long ol wan wan hap. Na ol dispela samting em i olsem pen ol meri i save kisim taim ol i stat long karim pikinini.
9“Yupela mas lukaut gut. Ol bai putim yupela long han bilong ol lo man bilong ples na ol bai wipim yupela insait long haus lotu bilong ol Juda. Yupela pas long Mi, na long dispela as ol bai sanapim yupela long ai bilong ol gavman na ol king. Na long dispela wei yupela bai tokim ol long olgeta samting bilong Mi. 10Pastaim gutnius i mas ran i go long olgeta hap na bihain dispela graun i ken i pinis. 11Na taim ol i arestim yupela na kisim yupela i go long kot, orait yupela no ken i tingting planti long toktok yupela i ken i mekim long kot. Wanem toktok i kamap long yupela, orait mekim dispela toktok. Long wanem? Em i no yupela i toktok, nogat, Em i Holi Spirit i toktok.
12“Ol man bai putim brata bilong ol long han bilong birua bilong kilim brata i dai. Na ol papa bai mekim olsem long pikinini. Pikinini bai birua long papamama bilong ol na putim ol long han bilong sampela manmeri bilong kilim ol i dai. 13Olgeta manmeri bai hetim yupela. Long wanem? Yupela pas long Mi. Tasol, manmeri i sanap strong na pas long Mi i go i go olgeta, orait ol bai lukim laip.
14“Na taim yupela lukim ‘dispela samting nogut tru’ (Daniel 9:27 na 11:31 na 12:11) i sanap long ples we i no rait long em i ken i sanap, orait ol manmeri i stap long hap Judia i mas ranawe i go long maunten. Yupela i ritim dispela tok mas skelim gut. 15Na manmeri i stap long hap antap long haus em i no ken i go daun insait long haus bilong kisim kago bilong em. 16Na manmeri i stap long gaden em i no ken i go bek bilong kisim saket bilong em. 17Na sori tumas long ol meri i gat bel na ol meri i givim susu long pikinini long dispela taim. 18Yupela mas prea olsem, dispela samting i no ken i kamap long taim bilong bikpela kol. 19Long wanem? Long dispela taim ol bai fesim bikpela hevi stret, na dispela hevi bai winim olgeta kain hevi i bin kamap long taim God i wokim olgeta samting i kam long nau, na i winim ol hevi i ken i kamap long bihain tu. 20Na sapos BIKPELA i no sotim dispela taim wanpela manmeri i no inap winim. Tasol, Em i sotim bilong helpim ol manmeri Em i bin makim bilong kisim bek. 21Long dispela taim, sapos wanpela man i tokim yupela olsem, ‘Lukim, Krais i stap hia,’ o, ‘Lukim, Em i stap long hap,’ orait yupela no ken i bilipim em. 22Long wanem? Ol giaman Krais na ol giaman profet bai kamap na ol bai wokim ol sain na ol mirakel bilong giamanim ol dispela manmeri God i bin makim bilong kisim bek. Tasol, yu save, ol i no inap giamanim dispela lain. 23Nau Mi tokim yupela pinis long ol dispela samting i laik kamap. Olsem na, yupela mas lukaut gut.
24-25“Orait, long dispela taim bikpela hevi bai kamap. Na bihain long dispela taim
“ ‘San bai kamap tudak, na mun i no inap givim lait.
Na ol sta bai pundaun long skai, na olgeta samting bilong antap bai guria.’
(Aisaia 13:10 na 34:4)
26“Na long dispela taim ol manmeri bai lukim Pikinini bilong Man i kam long klaut na i gat bikpela strong na i gat olgeta bikpela na gutpela samting bilong Em i stap. 27Na Em bai salim ol ensel bilong Em i go long olgeta hap win i save kam long em na long olgeta hap bilong dispela graun na long olgeta hap bilong heven bilong kisim na bungim ol dispela manmeri God i bin makim bilong kisim bek.
28“Orait, yupela kisim save long tisim bilong diwai fik. Taim ol liklik han bilong diwai fik i malumalu na lip i stat long kamap, orait yupela ken i klia olsem, taim bilong biksan i kam klostu. 29Olsem na, taim yupela lukim ol dispela samting i wok long kamap, orait yupela ken i klia olsem, taim i kam klostu. 30Mi tok tru long yupela, ol manmeri bilong dispela jeneresen bai stap yet na dispela samting bai kamap. 31Heven na graun i ken i pinis, tasol tok bilong Mi i no inap pinis.
Papa tasol i save long taim bilong Pikinini bilong Man bai kam.
32“Tasol, i no gat wanpela manmeri i save long wanem de na wanem aua Pikinini bilong Man bai kam. Ol ensel long heven ol i no save. Na Pikinini tu Em i no save. Papa tasol Em i save. 33Yupela mas lukaut gut. Yupela no ken i ai raun. Yupela no save long wanem taim dispela samting bai kamap. 34Dispela samting i olsem wanpela man i lusim haus bilong em na i go long narapela hap. Em i tokim ol wokboi bilong em long lukautim olgeta samting bilong em, na em i skelim wok bilong ol wan wan. Na em i tokim man i was long dua olsem, ‘Yu mas was gut.’
35“Olsem na, yupela mas was gut. Long wanem? Yupela no save long wanem taim oana bilong haus bai kam bek. Em i ken i kam long apinun o long biknait o long taim kakaruk i krai o long taim san i laik kamap. 36Nogut em i kam wantu na em i lukim yupela i slip i stap. 37Tok Mi mekim long yupela Mi mekim long olgeta manmeri. Na dispela tok i olsem, ‘Yupela mas was i stap.’ ”


text:
Translesen bilong kisim long Tok Inglis:
kisim
to get
1to getto taketo obtainto receiveto acceptkisim bek — retrievekisim birua — have an accidentkisim kanda, kisim stik — to get a beating; to take the lifekisim taim stret — waiting a long time or (figuratively) to sufferol manmeri i wok long kisim taim i stap — the people are sufferingkisim win — to get one's breathPapua Niugini i kisim indipendens long 1975 — Papua New Guinea got independence in 1975pikinini i no bin kisim planti gutpela kaikai — the child is not getting enough good food


text:
Taitus 3:12-15.
Lain 12-15 em i las toktok aposel Pol i mekim long Taitus long dispela pas bilong em. Na yumi save tingim olsem dispela las toktok em i no stap bilong skulim yumi. Yumi tingim olsem dispela las toktok em bilong Taitus tasol wantaim ol wanwan wokman i stap wantaim Taitus long ailan Krit. Yumi tingim olsem dispela las toktok em i samting bilong pinisim pas tasol – i olsem Pol i tok, “Tok bilong mi pinis nau”. Em olsem na yumi lukim dispela las toktok, tasol yumi save lusim na yumi tingim olsem em i no stap bilong skulim yumi.
Tasol yumi mas tingting olsem, God yet Em i putim dispela las toktok insait long Baibel, insait long Tok bilong God, na Em i no putim dispela toktok nating tasol. Nogat. Em i putim dispela toktok i stap bai yumi ken i kisim save long ol sampela samting bilong God yet na long ol sampela samting bilong hau yumi ken i sindaun long namel taim na yumi wetim taim bilong yumi lukim Jisas fes tu fes. Yumi mas save olsem, olgeta Tok bilong God i stap bilong skulim yumi, na dispela las toktok tu i stap bilong skulim yumi.
Orait, dispela las toktok i ken i skulim yumi long 2-pela samting….
1. Wok misineri em i wanpela bikpela wok.
Lukim lain 12-13. Aposel Pol na Taitus na Artemas na Tikikus na Senas na Apolos ol i mekim wok misineri. Sampela taim ol i raun long ol sampela hap na autim gutnius bilong God na sampela taim ol i sindaun long wanpela hap na autim Tok bilong God. Dispela em i wok bilong ol – ol i wok long autim trupela gutnius bilong grasia bilong God – ol i wok long autim tok bilong feitful wok bilong Jisas long diwai kros.
Taitus na Artemas na Tikikus na Senas na Apolos ol i autim trupela gutnius bilong grasia bilong God long feitful wok bilong Jisas long diwai kros. Na yumi ken i save ol i autim trupela gutnius, long wanem, aposel Pol i wanbel long wok bilong ol na em i tokim ol sios femili bilong ailan Krit long lukautim ol. Ol i wanwok bilong Pol bilong autim gutnius bilong grasia bilong God long feitful wok bilong Jisas.
Na i no gat kwesten mak long tok aposel Pol i autim. Nogat. Olgeta pas bilong aposel Pol long Nupela Testamen i pulap long tok bilong grasia bilong God – i pulap long tok bilong feitful wok bilong Jisas long diwai kros. Aposel Pol em i no bisi long ol narapela toktok na ol narapela samting. Nogat. Taim aposel Pol i mekim toktok, orait em i save kisim olgeta tok bilong em i kam stret long grasia bilong God long feitful wok bilong Jisas. Gutnius bilong grasia bilong God long feitful wok bilong Jisas em i nambawan samting stret bilong aposel Pol – gutnius bilong grasia bilong God long feitful wok bilong Jisas i stiaim olgeta tok na olgeta pasin bilong aposel Pol.
Long ples bilong yumi ol sampela misineri ol i no olsem aposel Pol na Taitus na Artemas na Tikikus na ol i autim gutnius bilong feitful wok bilong Jisas. Nogat. Ol i wok long mekim misin bilong ol i kamap bikpela na i kamap nambawan misin. Long tingting bilong ol na long pasin bilong ol gutnius bilong feitful wok bilong Jisas i no winim olgeta narapela samting. Nogat. Misin bilong ol i nambawan samting bilong ol.
Orait na lukim toktok aposel Pol i tokim Taitus wantaim ol manmeri bilong sios femili bilong God long ailan Krit. Ol i mas lukautim na helpim ol misineri i kam long ol, em ol misineri i autim trupela gutnius bilong grasia bilong God. Ol i mas helpim ol long ol samting ol i nidim bilong mekim wok bilong ol – ol i no ken i sotim ol. Ol i mas lukautim ol long gutpela wei na mekim gutpela pasin na gutpela toktok long ol.
Yumi mas klia olsem, Taitus na Artemas na Tikikus na Senas na Apolos ol i no man Krit. Nogat. Ol i bilong ol narapela hap. Ol i gat narapela kala skin o nogat, na ol i werim ol narapela kain klos o nogat, yumi no save, tasol yumi ken i save olsem, ol i no man Krit. Ol i bilong ol narapela hap na bilong ol narapela tok ples.
Tasol dispela i mas i stap samting nating bilong ol manmeri bilong sios femili bilong God long ailan Krit. Ol i no ken i tingting nogut long ol longwe man (olsem Taitus na Artemas na Tikikus na Senas na Apolos). Nogat. Ol i mas lukautim ol na helpim ol long ol samting ol i nidim bilong mekim wok misineri – ol i mas lukautim na helpim ol man i autim trupela gutnius bilong grasia bilong God long feitful wok bilong Jisas.
Long wanem? Gutnius bilong grasia bilong God long feitful wok bilong Jisas em i nambawan samting na ol samting bilong ples na tok ples nogat. Ol misineri olsem aposel Pol na Taitus na Artemas na Tikikus na Senas na Apolos ol i lusim haus bilong ol na lusim ples bilong ol na ol i lusim femili bilong ol na ol i lusim gutpela graun bilong ol bilong kisim trupela gutnius bilong feitful wok bilong Jisas i go long ol manmeri i no save long trupela gutnius.
Lukim stat bilong tok bilong aposel Pol long Taitus – lukim Taitus 1:1-3 – wok bilong Pol i olsem, em i wok long strongim bilip bilong ol manmeri bilong God, na em i wok long strongim save bilong ol long trupela tok – em i wok bilong strongim save bilong ol long trupela gutnius bilong grasia bilong God long feitful wok bilong Jisas long diwai kros.
Na Pol i mekim dispela wok bilong stiaim ol manmeri bilong God i go long pasin i holi na bilong givim hop long ol long kisim laip i stap oltaim oltaim. Tok Pol i autim i kirapim ol manmeri bilong God long wokabaut long pasin i holi na i givim hop na amamas long ol na ol i wetim taim we ol bai lukim Jisas fes tu fes.
Em olsem na dispela wok em i gutpela wok. Na em i gutpela tru long mekim dispela kain wok. Long dispela as aposel Pol i kisim maus bilong Aisaia na em i tok, “Lek bilong ol man i kam autim gutnius i naispela tru!” (lukim Rom 10:15). Dispela tok i mekim amamas long ol misineri i lusim ples bilong ol na graun bilong ol na femili bilong ol na ol i go long narapela hap bilong autim trupela gutnius bilong grasia bilong God long feitful wok bilong Jisas.
Em olsem na long dispela as aposel Pol i tokim ol manmeri bilong sios femili long ailan Krit na ol i mas lukautim na helpim ol dispela kain man. Taim ol i raun i kam long ol, orait ol i mas welkamim ol na lukautim ol na helpim ol.
Ol i no ken i jelas long ol. Ol i no ken i grisim ol na kisim ol sampela samting bilong ol. Nogat. Ol i mas rispektim ol na welkamim ol na lukautim ol na helpim ol.
Long ples bilong yumi ol planti manmeri ol i no bihainim dispela tok aposel Pol i mekim. Nogat. Ol planti manmeri i tingim olsem ol misineri i stap bilong givim kago long ol na bilong kamapim ol sevis long ol na bilong givim ol planti samting long ol. Dispela kain tingting i no stret na i no gutpela tingting. Ol manmeri bilong sios femili long ailan Krit ol i mas lukautim na helpim ol misineri, na yumi bilong PNG yumi mas mekim olsem. Yumi mas lukautim na helpim ol misineri, bai ol i ken i mekim gutpela wok bilong autim trupela gutnius bilong feitful wok bilong Jisas long diwai kros.
Maski yumi jelas long ol misineri. Yumi welkamim ol na lukautim ol na helpim ol, bai ol i fri long mekim wok bilong strongim yumi na givim hop long yumi long gutnius bilong grasia bilong God long feitful wok bilong Jisas – bai yumi amamas i stap long God i kisim bek yumi long feitful wok bilong Jisas long diwai kros tasol.
Sapos wanpela misineri i kam long hauslain bilong yumi na em i man bilong autim trupela gutnius bilong feitful wok bilong Jisas, orait yumi mas save olsem God i blesim hauslain bilong yumi – God i wokim gutpela samting stret na Em i givim dispela kain misineri long yumi. Em olsem na yumi mas welkamim em na lukautim em na helpim em, bai em i ken i mekim wok na yumi kisim amamas long hop bilong feitful wok bilong Jisas.
2. Ol narapela wok em i gutpela long ai bilong God.
Wok bilong autim trupela gutnius bilong grasia bilong God long feitful wok bilong Jisas em i gutpela wok, tasol ol narapela wok em i gutpela wok tu long ai bilong God. Lukim lain 14.
Olgeta manmeri bilong sios femili bilong God ol i mas gohet long mekim gutpela wok, bai ol i ken i helpim manmeri i nidim tru ol sampela helpim. Em olsem na ol i mas gohet long wokim gaden bilong ol o pulim pis o mekim wok kamda – ol i mas gohet long mekim ol kainkain gutpela wok olsem. Ol i mas lainim na ol i mas pas long ol kainkain gutpela wok olsem.
Ol i no ken i gohet long mekim wok i no gutpela long mekim. Ol i no ken i groim marawana o kisim mani long marawana o kisim mani long pilai kads o kisim mani long ol kainkain wok nogut olsem. Nogat. Ol i mas lainim na pas long olgeta wok i gutpela wok long mekim.
Olgeta manmeri bilong God ol i mas i stap manmeri bilong mekim wok. Ol i no ken i stap manmeri bilong les nabaut. Ol i mas i stap strongpela manmeri bilong mekim ol kainkain wok i gutpela long mekim.
Holim tingting long tok wanpela profet bilong ol Krit yet i mekim. Lukim Taitus 1:12. Profet i bin tok olsem, “Ol manmeri Krit ol i pulap long tok giaman, na ol i manmeri nogut olgeta, na ol i tingting long kaikai planti na les nabaut.” Les pasin em i kastem pasin bilong ol manmeri Krit. Em olsem tasol ol manmeri bilong God, ol manmeri bilong sios femili bilong God, ol i no ken i stap olsem. Nogat. Ol i mas strong long mekim wok. Ol i mas strong long mekim ol kainkain wok i gutpela long mekim.
Na olsem wanem ol i mas strong long mekim gutpela wok? Ol i mas strong long mekim wok, bai ol i kamapim ol samting bilong helpim ol manmeri i nidim ol sampela helpim. Ol i mas wok hat bilong kamapim ol samting, na taim ol i lukautim ol femili bilong ol pinis, orait ol i gat sampela samting moa bilong helpim ol manmeri i nidim ol sampela helpim, na bilong helpim ol wanwan misineri i kam long ol.
Long lain 14 aposel Pol i tok olsem, “Nogut ol lain manmeri bilong yumi i no karim kaikai long laip bilong ol.” Nogut ol manmeri i bilipim na trastim God long kisim bek ol long feitful wok bilong Jisas ol i no karim kaikai long laip bilong ol. Nogut ol i les manmeri na ol i no gat sampela samting bilong givim na helpim ol narapela manmeri i sot. Nogut ol i les na ol i no gat ol sampela samting bilong givim na helpim ol misineri i kam i stap wantaim ol. Bilip bilong ol i mas karim kaikai na dispela kaikai i olsem, ol i strong long mekim wok bai ol i gat sampela ekstra samting bilong givim na helpim ol manmeri i sot.
God yet i givim bikpela samting long ol – long grasia bilong Em, Em i givim laip na heven long ol – long feitful wok bilong Jisas long diwai kros God i fogivim sin bilong ol na givim nupela laip long ol na givim olgeta blesim bilong heven long ol. Em olsem na, hau na ol i les na ol i no gat ol samting bilong givim na helpim ol brata na sista bilong ol long sios femili na ol i no gat ol samting bilong givim na helpim ol wokman i autim trupela gutnius bilong grasia bilong God long feitful wok bilong Jisas?
Harim. Olgeta manmeri bilong God, em ol manmeri i tanim bel na bilipim na trastim God long kisim bek ol long feitful wok bilong Jisas, ol i save mekim grasia long ol narapela manmeri olsem God i bin mekim grasia long ol na sevim laip bilong ol. God i amamas long helpim ol na sevim ol, na ol manmeri bilong Em i amamas long helpim ol narapela manmeri i sot long ol sampela samting. Ol i no sanap na putim han bilong kisim ol sampela samting. Nogat. Ol i yusim han bilong ol na tuls bilong ol bilong kamapim ol ekstra samting bilong givim na helpim ol narapela manmeri.
Ol i gat bikpela tenkyu long God long helpim na sevim bilong Em, na taim ol i mekim gutpela wok bilong helpim ol narapela manmeri, orait ol i soim bikpela tenkyu bilong ol long ol gutpela wok God i bin mekim bilong kisim bek ol. Na taim ol i mekim dispela kain pasin, orait ol i karim kaikai long laip bilong ol. Trupela tenkyu i wok long bel bilong ol na i kamap ples klia.
Ating yumi bilong PNG yumi save sanap tumas na putim han bilong kisim ol planti samting long han bilong ol misineri na ol narapela manmeri. Dispela i no gutpela. Yumi i tanim bel na bilipim na trastim God long kisim bek yumi long feitful wok bilong Jisas, yumi no ken i stap les manmeri. Nogat. Yumi mas strong long mekim wok, bai yumi ken i kamapim ol sampela ekstra samting bilong givim na helpim ol narapela manmeri na bilong givim na helpim ol misineri i kam autim trupela gutnius bilong grasia bilong God long feitful wok bilong Jisas.
Sapos yumi gat bikpela tenkyu long God long wok Em i mekim long dai bilong Jisas bilong kisim bek yumi, orait yumi soim bikpela tenkyu bilong yumi na yumi strong long mekim wok, bai yumi gat ol sampela ekstra samting bilong helpim ol trupela wokman bilong God na bilong helpim ol brata na sista bilong yumi long sios femili bilong yumi na bilong helpim ol narapela manmeri i sot tumas.
Ol dispela kain wok em i gutpela wok long ai bilong God.
Em tasol.


text:
Irak
Republik bilong Irak i wanpela kantri bilong Esia. Long sauten sait, em i gat arere waintaim Saudi Arabia na Kuwait. Long noten sait, em i gat arere wantaim Taki, long not-westen sait wantaim Siria, long westen sait wantaim Jodan, na long isten sait wantaim Iran. Kapitol bilong Irak em i Bagdad.
Gavman[senisim | edit source]
Long yia 1979 inap long yia 2003, Ba'ath Pati ol i save bosim Irak. Sadam em i bin Presiden. Long mun Mas bilong yia 2003, ol ami bilong Inglan na Amerika ol i wokim inveson long Irak. Ol i rausim Sadam na Ba'ath Pati na ol i lusim gavman. Nupela gavman i ol i kamap long de namba 28 long mun Jun bilong yia 2004. Ghazi al-Yawer i kamap presiden bilong dispela nupela gavman.
Graun na ples bilong Irak[senisim | edit source]
Irak i gat planti ples wesan, tasol i gat wanpela hap bikpela tru, graun i gat wel longen. Dispela hap i stap namel long tupela wara, ol i kolim Yuprates na Tigris. Na tu, Irak tu i gat wanpela smolpela nambis long solwara ol i kolim Pesia Galp. Taim bilong ren na hat na kol, em i olsem ples wesan: winta, o taim bilong kol, em i no hat tumas na i no kol tumas. Sama, o taim bilong san, em i drai na hatpela tru, na ren i no pundaun.
Bisnis[senisim | edit source]
Bipo tru Irak i save mekim planti bisnis bilong salim wel bilong graun. Em i salim bikpela hap bilong dispela wel i go long narapela kantri. Tasol taim Irak i bin invesenim Kuwait long Mun Ogas long yia 1990, UN, o Bung Kantri olgeta Graun, i stopim Irak na i no salim wel. Nau bihain long dispela taim, UN i bin larim Irak long salim sampela wel na i inap baim kaikai na klos na marasin ikam long narapela kantri. Long yia 2003, bikpela pait wantaim Amerika na Inglan i bin stat long Irak, na bisnis i dai.
(Dispela pes Irak em i liklik tumas. Yu inap raitim moa sapos yu laik halivim Wikipedia. Hau?)


text:
Yunaeted Stet blong Amerika
Yunaeted Stet i wan kaontri blong Not Amerika. Hemi wan federasen we i gat wan konstitusen, witem 50 stet. 48 stet blong em ol i closup long Kanada mo Mexico nomo. Wan stet nem Alaska i stap long notwes kona blong Not Amerika. Alaska i klosap long Kanada long is saed mo long Bering Strait long wes saed. Wan stet nem Hawaii i stap long Pasifik; em i gat plante aelan nomo.
Kapital blong Yunaeted Stet i Washington, D.C.
Presidens blong hem i Donald Trump.
Long 2010, populesen blong Yunaeted Stet i stap aroun 309,349,689[1].
Gavman blong Yunaeted Stet blong Amerika i gat trifala pat: executive branch, legislative branch, mo judicial branch. Executive Branch em i enfosem ol law. Legislative branch em i mekem ol law. Judicial branch em i interpretem ol law.
Yunaeted Stet em i independent aot long British long 4 Julae 1776.


text:
Klia gut long nupela Buk Misa
Bisop Henk te Maarssen SVD i raitim
Retired Bisop bilong Kundiawa
Nupela Buk Misa i bin kamap long Goroka long 20 Oktoba. Na long mun Novemba ol peris inap baim dispela nupela Buk Misa Long LCI, na ol pris bai inap yusim, stat long Namba Wan Sande bilong Atven, Disemba 2. Inap long tripela yia mipela i bin wok long redim dispela Nupela Buk Misa. Sampela hap tok i senis. Tasol i no planti, liklik tasol. I gutpela yumi save long ol dispela liklik senis na tu i gutpela, yumi klia gut bilong wanem ol dispela senis i bin kamap.
Yumi bin mekim Misa long Tok Pisin, stat long 1970. Bipo mipela i bin mekim Misa long Tok Latin tasol. Na stat long yia 1970 Pisin Translation Board i bin wok hat long tanim olgeta pre bilong Buk Misa long Tok Pisin. Dispela bikpela wok i pinis long 1984 tasol. Na ol i bin prinim Buk Misa yumi save yusim inap nau.
Long Katolik Sios nupela Tok Latin Buk Misa i bin kamap long yia 2002 na i gat sampela senis. Olsem na mipela i bin sekim gut olgeta pre bilong Pisin Buk Misa, bai mipela i tanim stret olgeta tok bilong dispela nupela Tok Latin Buk Misa.
Tripela tingting i stiaim dispela wok bilong tanim tok bilong Buk Misa.
Nambawan, mipela i mas tanim stret olgeta tok i stap long Tok Latin, no ken senisim nabaut.
Nambatu, planti tok bilong lotu i kam long Buk Baibel, olsem na mipela i mas bihainim pasin bilong toktok bilong Buk Baibel.
Na nambatri, lotu bilong Sios i no kamap nau tasol. Nogat. Em i bilong bipo tru, na i bilong olgeta hap, olsem na mipela i mas tingim tradisen bilong lotu bilong Sios na i no ken senisim long tingting na laik bilong mipela tasol.
I gat wanpela senis long bigin bilong Misa.
Pris i welkamim pipel na i tok: Lord i stap wantaim yupela.
Na inap nau ol manmeri i bin bekim: Na wantaim yu.
Tasol nau ol i mas tok: Na wantaim spirit bilong yu.
Dispela ‘spirit bilong yu’ i tanim Tok Latin: ‘Et cum spiritu tuo.’
Dispela ‘Lord i stap wantaim yupela.’ i kam long Hetman 6,12, Rut 2,4, 2 Stori 15,2 na long Luk 1,28 Ensel ‘Gebriel i go long Maria na i tok olsem, ”Gude, meri. Bikpela i stap wantaim yu.’
Na bekim ‘Na wantaim spirit bilong yu.’ i kam long pinis bilong foapela pas bilong Santu Pol: 2 Timoti 4,22; Galesia 6,18, Filipai 4,23 na Filemon 25 ‘Marimari bilong Bikpela Jisas Krais i ken i stap wantaim spirit bilong yupela.’ (Filemon 25).
Bikpela senis i kamap long Gloria ‘Ona long God i stap antap’
Bipo ol i no bin tanim ‘Gloria’ gut long Tok Inglis na long Tok Pisin. Ol i bin sotim sampela tok, long wanem, ol i ting Tok Latin i mekim sampela hap tok tupela taim. Tasol nau mipela i tanim Tok Latin stret. Olsem na namba wan hap bilong dispela pre i senis olgeta na mipela bai tok:
‘Lord God, yu King bilong heven, yu Papa i strong olgeta. Mipela i tok amamas long yu. Mipela i adorim yu. Mipela i litimapim nem bilong yu. Mipela i tenkim yu long bikpela bilas bilong yu.’
Long Tok Bilip bilong Naisia i gat sampela senis tu. Na i gutpela ol manmeri i prektis pastaim.
Long ‘Ol bratasusa, yupela pre,’ tu i gat senis. Bipo pris i bin tok long God ‘i ken laikim dispela ofa bilong yumi.’ Tasol nau bai em ii tok long ‘ofa bilong mi na bilong yupela.’
Na ol manmeri i bekim: Bikpela i ken kisim dispela ofa long han bilong yu bilong litimapim nem bilong em, na bilong helpim mipela na holi Sios bilong em.
Pris i tok: ‘Ofa bilong mi na bilong yupela,’ long wanem, Misa em wanpela ofa bilong Krais, Krais i givim long Papa bilong em long han bilong pris. (Long Misa pris i kisim ples bilong Krais, na tok, ‘bilong mi na bilong yupela.’) Na yumi ol bilipmanmeri wan wan tu i mas givim ofa bilong yumi wantaim dispela wanpela ofa bilong Krais, na yumi mas givim yumi yet long God, wankain olsem Jisas i bin givim em yet bilong kisim bek yumi.
Namba tu tok bipo long Prefasio tu i senis.
Bipo pris i bin tok: Yupela tingting long God.
Na ol pipel i bin bekim: Mipela i tingting long em.
Tasol nau pris bai tok: ‘Litimapim hat bilong yupela.’
Na ol pipel i bekim: ‘Mipela i litimapim long Lord.’
Dispela ‘litimapim hat’ i tanim: ‘Sursum corda - Lift up your hearts’.
Bipo, long yia 1974, Pisin Translation Board i tingting planti, ol bai tanim “Sursum corda” olsem wanem. Ol pipel i save yusim tok ‘bel’ o ‘lewa’ bilong tanim tok ‘heart.’ Na Pisin Translation Board i no laikim dispela tok: ‘Litimapim ‘bel’ bilong yupela’ o ‘Litimapim ‘lewa’ bilong yupela.’ Olsem na ol i tingting i go, i go, na ol i tanim: ‘Yupela tingting long God.’ Dispela i no tanim ‘Sursum corda’ stret, tasol ol i pilim olsem, mining i klostu wankain. Tasol nau yumi save yusim dispela tok ‘hat - heart’ planti taim, olsem na mipela i bin tanim ‘Litimapim hat bilong yupela.’
Long konsekrasio i gat wanpela bikpela senis.
Bipo pris i bin tok: ‘Dispela blut bai i lus bilong tekewe sin bilong yupela na bilong olgeta manmeri.’ Nau pris bai i tok: ‘....na bilong planti manmeri.’
Dispela ‘planti’ i tanim Tok Latin ‘multis – many.’ Dispela i bihainim tok bilong Jisas yet. Em i bin tok: ’Dispela em i blut bilong mi bilong mekim kontrak. Mi kapsaitim bilong lusim sin bilong planti manmeri.’ (Mt 26, 28) Na ’Mi kapsaitim bilong helpim planti manmeri.’ (Mak 4, 24).
Dispela i bihainim tok bilong Aisaia: ‘Em i givim laip bilong em yet na karim hevi bilong sin bilong planti manmeri. (53,12).
Dispela tok ‘planti’ i bihainim pasin bilong toktok bilong ol Yuda, Jisas tu i bin yusim, na i gat mining: ‘bikpela lain’ ‘bikpela namba’. Na planti saveman bilong Baibel i tok, mining tru bilong dispela ‘planti’ em: ‘olgeta’, olgeta lain Israel na olgeta arapela lain manmeri wantaim.
Olsem na yumi no ken tingting planti na askim, ‘Ating Jisas i bin dai long sampela manmeri tasol, na long ol arapela nogat?’ Nogat tru. Jisas i bin dai bilong kisim bek olgeta manmeri. Tasol long lotu Sios i laik bihainim pasin bilong toktok bilong Jisas na bilong Baibel yet, olsem na pris i tok: “na long planti manmeri.”
Ating dispela sotpela toksave i kliaim sampela askim bilong ol manmeri na i ken helpim yumi long strongim pasin bilong lotu bilong yumi. Na wan wan peris i ken prektisim ol nupela bekim na pre pastaim, na Misa ii ken kamap moa gutpela. (CBC Communications 20121020 – giorgiolicini@yahoo.com)
—————


text:
Saot Efate Shefa Futbol Asosiesen (SESFA) hemi klosemap olgeta knock out programs blong hem blong 2018 lo Erakor futbol fil yestedei.
Afta long olgeta semi finol gems blong hem las wik lo Erakor futbol fil, i lukim gem blong namba tri ples Taturu FC hemi plei agensem Matantopua FC lo fes maj.
Maj hem i bin strong bitwin tugeta saed mo i lukim tufala tim i kam blo dro lo 2-2 mo oli bin ko insaed lo wan penalti sut aot. Long penalti sut aot ya, Taturu FC hemi kam in blong win lo wan sko blong 4-2.
Lo sekon gem mo semtaem faenal i lukim Eraniau FC hemi plei agensem Naka GC blong faenemaot jampion blong SESFA 2018 knock out tunamen ya. Gem hemi bin kik of mo i lukim Naka FC hemi sko fes wan blong putum olgeta lo lid insaed lo fes haf. Lo sekon haf, Naka FC hemi mestem blong mentenem lid ya taem hemi lukim Eraniau FC hemi kam in blong sko mo putum tugeta tim lo dro. Tufala tim i bin gat fulap janis blong sko beh tru long ol hadwok blong olgeta difenda, ol straeka blong tugeta tim i no bin gat janis nomo blong putum bol insaed long net. Long 60 minit blong sekon haf, Eraniau FC hemi bin putum moa presa mo i lukim oli kam in blong skorem wan moa poen blong putum olgeta olsem jampion blong 2018 SESFA knock aoot tunamen ya.
SESFA hemi talem tankiu i go lo Minista blong helt mo semtaem MP blong Efate konstituensi, Minista Jack Norris blong save sponsarem olgeta prize awod blong tunamen ia.
Hemi talem tok tankiu tu i go lo SESFA program kodineta, ol jif mo komuniti blong Erakor vilij blong save hostem olgeta gems long Erakor futbol fil. Hemi aknolejem tu olgeta tim blong save pat lo tunamen ya.
Presiden blong SESFA, Michel Kalworai hemi talemaot se afta long olgeta gems ya bambae SESFA hemi statem wetem olgeta jampionsip gems blong hem blong 2019. Hemi talemaot se olgeta knock out gems ya hemi blong priperem olgeta klab from 2019 jampionsip we i stab kam antap.
Mr Kalworai hemi talemaot se olgeta jampionsip gems blong SESFA 2019 bambae i stat long 19 July.
Hemi konfemem se i gat 10 tim evriwan wei bambae oli tekpat lo jampionsip maj blong 2019.
Mr Kalworai i apil i go lo olgeta klabs se bifo 19 July, evri klab sud rejista finis mo stretem olgeta afiliesen fi blong ol.
Hemi talem se rejista process ya i nid blong olgeta klab i konsalt wetem VFF, Shefa Futbol Asosiesen mo SESFA.
Mr Kalworai hemi talem se process ya hemi pat blong disentrolaesesen program blong gavman.
SESFA Presiden hemi mensenem tu se SESFA tu emi bin konsalt wetem Mele Indipendense komiti blong save alawem eni SESFA klab wei i interes blong wantem tekpat long Indipendense knock out lo Mele vilij i savei ko rejista wetem Mele organaesing komiti. Hemi talem se fi blong patispet hemi stab anda lo Mele komiti.
SESFA emi stab kontinu blong askem ol sponsa wei i wantem sponsarem SESFA 2019 jampionsip blong save kam fowod mo letem olgeta komiti blong hem i save. Hemi apil tu i go lo olgeta MP blong Efate se oli welkam blong kam sponsa sipos oli interes blong save sapot long olgeta SESFA program we i stap kam.
SESFA hemi stap wishim evri tim gud lak long priperesen blong olgeta tuwods SESFA 2019 jampionsip.
Program blong 2018 SESFA knock aot tunamen hemi klos wetem olgeta prize awod ceremoni.


text: PM Charlot Salwai i officially oppenem 39th Independence anniversary blong sentrol Pentecost long Melsisi tede afternoon. Mr Salwai i talem se 39 yia afta we yumi kasem Independence, yumi mas reflek long hem. Hemi talem tankiu long ol olfala we oli bin stragol blong yumi save kasem Independence blong yumi long 1980. Mr Salwai i talem se 39 yia afta long indipendence blong kantri hemi wan important yia from we nekis yia hemi 40 yia . Hemi talem se long nekis yia bae Vanuatu i aut long LDC mo graduate olsem wan developed kantri. Hemi wishim ol pipol blong Pentecost wan happy selebresen. Long yia ia, main selebresen istap long Melsisi be ol smosmol wan i tekem ples tu long ol nara eria. Tede afternoon tu Mr Salwai i donetem 100 000 vatu igo long wan wan eria kansel blong Pentecost.


text:
Trupela Niu Yia We Ol Kristen i Save Amamasim Em i Wanem Taim?
Wanpela man husat i bin i go pinis long kain kain ol hap em inap stap witnes long ol manmeri insait long kain kain ol hap i save amamasim Niu Yia long kain kain ol mun, i bihainim kain kalenda ol i save bihainim. Ol Saina, kain olsem, i gat kalenda bilong ol yet. Olsem na, ol i save amamasim Niu Yia long wanpela de i narapela long de ol Katolik i save bihainim, we, long sait bilong ol, ol i bihainim kalenda Rom. Planti taim Niu Yia Saina i save kamap insait long Febreri, tasol Niu Yia bilong ol Katolik em i olgeta wan wan 1 Janueri. Planti ol man i save olsem insait long kalenda Rom, wanpela yia i pinis long 31 Disemba na nupela yia i stat long 1 Janueri.
Olsem wanem long sait bilong mipela insait long Sios bilong God, mipela i save amamasim Niu Yia o nogat, na mipela i save amamasim long wanem taim?
Tru mipela i save amamasim Niu Yia tasol long mekim olsem, mipela i save bihainim kalenda Hibru.
Bipo long ol Israel i bin lusim Isip, God i bin redim wanpela kalenda bilong ol. Yumi mas tingim olsem long las de bilong ol insait long Isip, God i bin givim dispela toktok i go long ol Israel (insait long Eksodas 12:1-2):
Dispela tok i bin i go long ol fiftinpela de bipo long ol olgeta i bin lusim Isip. Yupela lukim, insait long kalenda Hibru wanpela nupela de i save stat long taim bilong san i go daun i no wankain olsem insait long kalenda Rom we wanpela nupela de i save stat long belo biknait. Kain olsem, sapos tete em Sarere, taim bilong san i go daun i kam em i Sande pinis.
Namba wan mun bilong yia insait long kalenda Hibru em i Nisan o Abib, na wanmak bilong em insait long kalenda Rom em i stap namel long 15 Mas i go long 31, na namba wan bilong tupela hap bilong Epril.
Em i dispela kalenda Hibru mipela i save bihainim, long wanem, em tu dispela kalenda Bikpela Jisas Kraist i bin bihainim. Mipela i no save bihainim kalenda Rom olsem kalenda bilong pasin lotu bilong mipela, long wanem, ol haiden Rom husat i bin wokim em, em i ol man bilong lotuim ol god giaman.
Mi lukim tasol em kranki olsem planti ol lotu lain olsem ol Protesten, Ol Jihova Witnes, na ol Seven De Adventis, husat i tok olsem ol i bin lusim Sios Katolik bikos long ol rong doktrin bilong ol, tasol ol i wok long bihainim dispela kalenda bilong ol i kranki wankain.
Mipela, ol memba bilong Sios bilong God Intenesenel, i save holimpas kalenda Hibru we Nisan o Abib i stap namba wan mun bilong yia.
Tok Lukaut: Ol lain bilong tanim tok bilong mipela ol i lukaut na yusim gut tru save bilong ol taim ol i bin tanim dispela blog i go long Tok Pisin. Tasol, ControversyExtraordinary.com i no tok olsem olgeta infomesen ol i bin tanim i no gat asua bikos long sampela ol samting. Taim i gat sampela asua namel long rait i nambawan tru i stap long tok Inglis na rait ol i bin tanim long Tok Pisin, rait i nambawan tru i stap long tok Inglis i winim narapela oltaim.


text:
PNG petron bilong medikol sip, Sir Rabbie Namaliu, i bin mekim dispela toktok antap long MV YWAM PNG bihain tasol long em i lusim Townsville na kamap long Pot Mosbi.
Insait long 2018 enuel ripot bilong en, YWAM Medikol Sip i tokaut klia olsem em i save mekim planti wok bilong strongim helt wokfos bilong PNG na moa long ol rurel eria. Ol wok bilong en i stap moa long kamapim save bilong ol yangpela Papua Niugini manmeri husat i stap insait long program long ol narapela wok we i no bilong lukim sikman na givim marasin.
Taim em i toktok moa long dispela, PNG Patron Sir Rabbie i tok ol i gat wanpela patnasip wantaim UPNG Medikol Skul we i save larim ol sumatin o greduet long go long sip na lainim wok aninit long ol kwalifai medikol profesenel.
“Samting we ol i no inap mekim long Papua Niugini bikos ol bai i no stap long hia,” Sir Rabbie i tok.
“Tasol dispela em i wanpela gutpela program na em i givim ol sans tu long ol, sapos ol i laik kam wok long sip na mekim voluntia wok inap long wanem kain taim ol i laikim long stap. Na planti blong ol i kisim dispela sans long mekim.
“Tasol olgeta wokman na wokmeri bilong mipela em ol voluntia. Dispela i kam long kepten i go long CEO i go long ol pipel i wok antap long sip taim sip i go aut na mekim wok autris.”
Long 2018, YWAM Medikol Sip i wokim namba wan autris bilong en i go long Finschhafen Distrik, long Morobe. Dispela i kamapim bikpela samting long strongim helt wokfos.
YWAM Medikol Sip ripot i tok olsem Braun haus sik i gat planti wokman na meri husat i laikim moa trening long kisim save bilong wok olgeta taim, na tu ol komyuniti helt woka (CHW) skul i gat planti sumatin husat i hamamas long statim wok bilong ol long helt kea long dispela wei.
Forti nain (49) bilong ol dispela sumatin i bung wantaim YWAM Medikol Sip komyuniti wok tim insait long namba wan wik bilong autris.


text:
Malesia, (tu nem bilong Malaysia) emi wanpela kantri stap long Southeast Esia. Emi federation long 13 stet na 3 nesenal teritori. Emi brukim namel tu pat long South China Sea. Bikpela hap long hapailan, Malay Peninsula klosap Straits of Malacca long wes, na klosap South China Sea long es. Narapela hap bilong kantri stap long north long ailan long Borneo, wes long not Philippines i stap klostu (Palawan ailan). Emi nem bilong kapitol Kuala Lumpur. Nesenal kapitol i bin muv long nupela bikpela taun long Putrajaya. Nupela taun i bin disain long administresen long kantri.
Gavman sistem bilong Malesia wankain Westminster parlemen sistem. Lo sistem bilong Malesia i inap klostu wankain sistem bilong Britain long 'common law'. Malesia gat planti res na kalsa na lotu. Mo tru manmeri bilong Malay res, tasol long hap Chinese res na Indian res (long India). Opisal tok ples emi stap Tok Malei (Bahasa Melayu) tasol planti pipel bilong Malesia i save Tok Inglis tu.
Opisal lotu bilong Malesia emi stap Islam tasol arapela man o meri bilong kantri inap gat narakain lotu.


text:
Taim Anna Nawara ibin go insait long flaua bisnis long 2015, em ino bin tingting olsem liklik kampani blong em bai mekim wok blong stretim ol flaua long rum blong President bilong China, Xi Jinping taim em ibin go long APEC miting long Papua New Guinea.
Displa pasin bilong bungim na stretim ol flaua bilong hamamasim ol kastomas bilong em imekim em wok hat igo nau em igat mak long sikspla full taim wokmeri na wanpla opis long Port Moresby.
Em isave givim wok ol yangpela meri long Port Moresby husat ino save pinisim skul gut na tu em isave wokbung wantaim ol narapla mama long Port Moresby siti long flower bisnis bilong em.
Mrs Nawara em bilong East Sepik provins na em itok displa liklik bisnis bilong em isave kamapim wokbung long ol mama long Port Moresby na tu long ol narapla provins long kantri.
Audio Player failed to load.
Try to Download directly (2.80 MB)
Play
Space to play or pause, M to mute, left and right arrows to seek, up and down arrows for volume.
Space to play or pause, M to mute, left and right arrows to seek, up and down arrows for volume.


text:
Presen bilong Kisim Bek bilong God i No Bilong Salim, Em i Fri
Bikos long pasin gridi long mani, i no gat rot long inapim dispela, man i bin wokim olgeta kain trik bilong mekim em yet kamap maniman, maski dispela bai minim olsem givim hevi long ol rabisman, ol husat i no mekim rong, na ol husat i no gat saspek long em. Ol dispela husat i mekim olsem, yes, ol i haitim trupela as tingting bilong ol. Yumi lukim ol i giaman olsem ol i holi, taim ol i yusim tok bilong God olsem samting bilong pulim ol man. Yes, tru tru, dispela pasin i stap ples klia tru insait long pasin lotu.
Ol lotu na ol hetman lotu nau bin kamap ol lain bilong wok binis tumas olsem i no gat wanpela taim ol i no gat ol stail na ol trik bilong giamanim ol man inap long ol ken bungim ol mani samting moa moa yet.
Yu go long wanem hap, yu ken painim ol lotu lain husat i salim kain kain ol samting olsem ol wel bilong makim, ol mirakel wel, ol liklik prea buk, ol skapula, ol bilas i luk olsem medal, wara i gat blesing, i go i go. Olgeta bilong ol dispela i promisim long oraitim sik, lukautim man na kisim bek man long nogut. Dispela nau i givim ol man dispela tingting olsem taim ol peim wanpela mani stret long ol dispela samting, ol bai kisim ol nambawan helpim. Long dispela as wanpela man nating i no inap stap longwe long tingting olsem i gat kain mani stret tu long peim bilong kisim kisim bek. Kisim bek em bilong salim, o? Yu inap baim em, o?
Tru tru, kisim bek i no bilong salim! Em i wanpela presen i kam long Bikman na Man bilong Kamapim long Nating bilong yumi husat i gat gutpela bel. Taim em i stap wanpela presen, yu no baim em. Kisim bek i fri. Na i no gat mani i inap stret long namba bilong em.
Yu mas tingim olsem taim Bikpela Jisas Kraist bin skulim ol aposel long autim Gutnius, Em bin skulim tu ol long autim em fri.
MATYU 10:7-8 i tok,
Autim tok bilong ol skul bilong Bikpela Jisas Kraist yu mas mekim fri. Dispela em i skul bilong Kraist. Na ol aposel bin mekim olsem Kraist bin tokim ol. Olsem na, olsem kaikai bilong dispela, taim ol autim Gutnius fri, ol bin ofaim long ol man dispela kisim bek Kraist bin skulim.
2 KORIN 11:7 i tok,
I no gat wanpela samting bilong salim taim yu toktok long kisim bek bilong sol. God i tambuim pasin bilong salim wanpela samting long sait bilong kisim bek.
PROVEP 23:23 i tok,
Tok tru, save stru, skul, na gutpela save, ol i no bilong salim bikos ol i ol samting holi i kam long God fri.
ROM 6:23 i tok,
Yu ken kisim kisim bek long wok bilong Bikpela Jisas Kraist.
Dispela tok "presen bilong God em i laip i stap gut oltaim oltaim" i minim wankain olsem kisim bek. Klia tru kisim bek em i wanpela presen. Em i no bilong salim. Man husat i givim, em i givim wanpela presen i kam ausait long gutpela bel bilong em.
Wel holi, mirakel wel, wara i gat blesing, na ol wankain samting, em i ol samting planti ol lotu i wokim bilong kamapim mani. Ol dispela i no inap kisim bek yu long bagarap olgeta. Ol dispela i no inap kisim bek sol bilong yu. Sapos em i tru olsem ol dispela samting inap givim kisim bek long ol man, em bai minim olsem ol maniman i gat bikpela sans tru long God kisim bek ol bikos ol i gat dispela mani bilong baim planti tru bilong ol dispela samting ol kolim olsem ol mirakel wel na wara holi. Long narapela sait, em bai minim tu olsem ol rabisman bai i gat liklik sans tru long kisim bek bikos ol i no gat dispela mani bilong baim ol dispela. Tasol em i no olsem. Dispela em i wanpela tasol bilong planti ol trik na ol giaman insait long pasin lotu, na Baibel i kolim em samting bilong kisim man, o trap.
JEREMAIA 5:26-27 i tok,
Long bungim moa moa mani, ol dispela pasta i mekim wanem? Olsem Jeremaia i tok, "... ol i putim wanpela trap, ol i kisim ol man."
Ol i tingting long planti stail tumas inap long ol ken trapim na givim hevi long ol man, taim ol i no mekim ol i saspek olsem em i wanpela giaman olgeta. Ol man husat ol i givim hevi long en, Baibel i skelim ol wantaim ol pisin ol man trapim insait long wanpela bokis. Long pasin bilong ol yet, ol pisin bai no givim ol yet long laik insait long wanpela bokis bikos ol i laikim stret long flai fri long ol bikpela spes tru. Tasol bikos wanpela trap i bin stap redi long ol, ol bin kalabus.
Dispela wankain as tingting stret i tru long ol man. I no gat man wantaim stretpela tingting bai mekim em yet wanpela man bilong kisim hevi long giaman na trik. Tasol bikos long samting bilong kisim man ol i yusim long em, em bin kamap kaikai bilong pasta bilong em i gridi husat bin mekim em wanpela samting bilong kamapim mani olgeta. Na yumi klia tru olgeta olsem ol dispela pasta i no bilong God.
Sapos yumi sekim tasol ol pasin bilong laip bilong ol, yumi ken skelim hariap sapos wanpela pasta o wanpela hetman lotu i bilong God o nogat. Sapos wanpela hetman lotu i stap orait tru wantaim ol samting naispela tumas taim ol memba bilong em i karim hevi taim ol i stap rabisman tru na em i no wari long ol, dispela pasta i no bilong God.
Ol trupela pasta, o ol wokman, bilong God i lukluk long ol memba bilong ol i stap olsem wanem. Ol i wari long sait bilong sindaun bilong ol. Ol bai no kaikai pastaim inap long ol i klia tru olsem olgeta bilong ol memba bilong ol i kaikai pinis. Olsem na, em i sem tru long wanpela pasta long stap wantaim ol samting naispela tumas taim ol memba bilong em i kisim taim.
Yumi ken lukluk long stap bilong pasta i maniman olgeta insait long Afrika. Dispela em i toktok bilong wanpela rait long sait bilong em:
David Oyedepo em i wanpela man Naijiria, em i man bilong autim tok na wanpela man husat bin wokim Living Faith Church Worldwide, dispela i gat narapela nem olsem Winners Chapel. Nau ol i skelim em olsem pasta i maniman olgeta insait long Afrika. Ol i skelim olsem prais bilong olgeta samting bilong em i 150 milien dola nabaut.
Em tu papa bilong sampela bilong ol yunivesiti i gutpela olgeta insait long Naijiria olsem Landmark University, Covenant University na Crown University.
Narapela long stap pasta i maniman olgeta insait long Afrika, em tu pasta i maniman olgeta long dispela graun. Sios bilong em i gat hap bilong bung i bikpela olgeta long dispela graun, we 50,000 man na meri inap sindaun insait long en, dispela ol bin raitim insait long Guinness Book of Records.
"Papa", olsem ol i save kolim em, em i papa tu bilong ol bilding insait long Yunaitet Kingdom na Yunaitet Stets. Em i Siaman bilong Dominion House Publishing (DPH).
As bilong dispela:
https://indapaper.com/richest-pastors-in-africa/
Em i gat planti samting tumas insait long dispela laip. Em i stap wantaim planti kago taim planti manmeri insait long Afrika i stap hangre. Em i no tilim tu wanpela liklik hap bilong ol samting dia tru bilong em wantaim ol narapela man husat i rabisman insait long kontinen Afrika. Tasol em i no tilim na em i mekim bisnis yet ausait long ol.
Ol pasta husat i maniman insait long Afrika, sapos tru ol i bilong God, orait, i no gat man insait long Afrika bai dai long hangre.
Bai yu bel hevi tru long planti ol pasta bin mekim pasin lotu olsem wanpela rot bilong mekim ol yet kamap maniman. Ol i tingting long winim ol samting long ol yet tasol. Baibel bin skelim stret ol olsem ol dok i gridi.
AISEA 56:11 i tok,
Ol i no inap long amamas, olsem ol dok i gridi husat i no gat wanpela taim long ol i inap. Tasol insait long MATYU 7:15, Baibel i no bin kolim ol dispela pasta olsem ol dok tasol, tasol ol wolf bilong kaikai wantaim bikpela hangre, ol dispela i strongpela olgeta namel long famili bilong ol dok.
Ol dispela pasta bin mekim pasin lotu olsem wanpela kain kago, olsem rait i stap pinis insait long 2 PITA 2:1-3,
Pasin lotu ol bin wokim em i kago bilong ol. Ol i mekim bisnis ausait long tok bilong God.
2 KORIN 2:17 i tok,
Yu ken lukim tasol hevi bilong dispela tokaut bilong Aposel Pol. Sapos long taim bilong em, i bin gat planti tumas ol man bilong salim tok bilong God, wet long ol dispela "man bilong salim ol samting" bin kamap planti moa yet long taim bilong yumi. Nau, i gat moa ol pasta husat i salim tok bilong God. I no tok bilong God tasol, tasol ol samting, dispela ol i kolim olsem ol samting holi. Wanem samting i nogut moa, ol i salim tu ol memba bilong ol long ol politisen.
Insait long Filipins, kain olsem, i gat ol lotu lain husat i salim ol vot bilong ol memba bilong ol long ol politisen. Ol i promisim vot bilong olgeta bilong ol long ol politisen, na bilong bekim ol vot bilong ol, ol politisen mas peim ol sampela mani. Tasol tru tru ol bagarap politisen tasol i save kam long ol dispela lotu. Ol husat i gat ona na i strong tru long bihainim gutpela pasin bai no givim ol yet long dispela kain wanbel pasin.
Tasol bai yu bel hevi long dispela samting tru i stap, olsem, ol dispela em i kain ol lotu yumi gat long ol taim bilong yumi. Ol i tingting long win mani, ol i bihainim pasin bilong dispela graun, na ol i pulap long giaman. Ol i mekim pasin lotu olsem wanpela gutpela bisnis tru. Olsem na yu mas lukaut gut tru. Sapos ol i salim sampela samting long yu, dispela i mekim kisim bek bilong yu klia tru olsem ol i tok, no ken bilipim ol. Kisim bek em i sampela samting bikpela mani tu i no inap baim.
Noken lus tingting. Kisim bek em i wanpela presen, dispela God I Gat Olgeta Strong i ofaim long ol man husat i strong tru long painim tok tru na i gat laik tru long God kisim bek ol. Na yu ken kisim em long wok bilong Bikpela Jisas Kraist. I Tru.
Tok Lukaut: Ol lain bilong tanim tok bilong mipela ol i lukaut na yusim gut tru save bilong ol taim ol i bin tanim dispela blog i go long Tok Pisin. Tasol, ControversyExtraordinary.com i no tok olsem olgeta infomesen ol i bin tanim i no gat asua bikos long sampela ol samting. Taim i gat sampela asua namel long rait i nambawan tru i stap long tok Inglis na rait ol i bin tanim long Tok Pisin, rait i nambawan tru i stap long tok Inglis i winim narapela oltaim.


text:
18
September
2019
18
September
2019
18
September
2019
31
July
2019
Good moning mo Hapi 39 Independens Aniveseri Selebresen! Bifo mi presentem toktok blong mi, mi wandem talem thank you long Papa God from liding hand blong hem mo blessing blong hem long kauntri blong yumi mo pray blong mi se papa God bae I kontinue blong lidim kauntri ia. Welkam lo yumi everiwan ...
23
July
2019
23
July
2019
22
July
2019
Ol chief blong sentrol Pentecost mo Praem minista Charlot Salwai oli welkamem decision blong Appeal Court regardem issue blong appointment blong parliamentary secretary long yesterday. Tede morning oli chief mitim Mr Salwai blong kongratuletem hem long development we i kirap long Pentecost mo ol ael...
19
July
2019
PM Charlot Salwai i officially oppenem 39th Independence anniversary blong sentrol Pentecost long Melsisi tede afternoon. Mr Salwai i talem se 39 yia afta we yumi kasem Independence, yumi mas reflek long hem. Hemi talem tankiu long ol olfala we oli bin stragol blong yumi save kasem Independence blon...
19
July
2019
PM Charlot Salwai i donetem 650 000 vatu igo long chairman blong 39th indipendence anniversary committee blong sentrol Pentecost long Melsisi. Long football tim ikat 18 tim we oli register blong stat compit long tumoro. PM Salwai i askem ol yangfala we bae oli tekem pat long competition ia blong o...
18
July
2019
Tede afternoon ful pipol blong Lalbung village oli kam joenem Party Party blong Praem Minista Charlot Salwai, RMC. Declation ia ol chief i mekem igo long Mr Salwai olsem president blong RMC long tede. Oli talem tankiu long gavman blong tede blong hemi save development olsem rod ikam kasem village bl...
18
July
2019
PM Charlot Salwai i talem tankiu long ol pipol blong Lalbung long kontribusen blong olgeta long development blong Pentecost mo Vanuatu. Mr Salwai i talem se ol pipol blong Lalbung oli ol hardwoking pipol. Oli mekem karen long Ist, West mo bush blong aelan blong Pentecost. Hemi wan long olgeta villag...


text:
VCCI I dilivarem ‘Bisnis Plan’ trening mo karemaot foloap impak stadi long Santo
14 fala smolsmol binis long Luganville I bin komplitim wan intensif 3 dei trening woksop long Bisnis Planning mo patisipet long wan monitaring mo ivaluesen tua blong asesem ol impak long ol bisnis tru long wan trening we VCCI I bin karemaot long las kwota blong 2018. VCCI Bisnis Trena Irene Titek mo Yvonne Leo Taiki, Bisnis Link Pasifik Prokram Maneja ibin ko long Luganville long sekon wik blong Julae blong dilivarem woksop mo karemaot asesmen. Irene, VCCI Bisnis Trening Ofisa mo woksop fasiliteta I talemaot se, ‘Tingting bihaen long woksop long Santo hemi blong provadem trening long wan eria we ol patisipen oli bin talemaot olsem wan nid long taem blong wan trening long bifo long Luganville’ ‘Tingting bihaen long impak stadi I blong…


text:
Loya bilong Manase, John Griffin, i bin kisim bek dispela aplikesen aster long taim tripela Suprim Kot jas, Jastis Derek Hartshorn, Collin Makail, na Oagile Bethuel Dingake i sindaun long harim.
Long Me 15 Manase i bin redim wanpela Aplikesen long stopim Palamen na Praivet Bisnis Komiti long harim wanpela notis bilong mosen bilong vot i no gat bilip (VONCM) we Oposisen i bin kamapim long Me 7.
Tasol Lida bilong Oposisen, Patrick Pruaitch i bin rausim pinis VONCM long Mande Me 20, wantaim James Marape, man husat ol i redim long kisim sia bilong Praim MInista.


text:
God's Answers
Outline: A new Christian asks questions about his temptation toward sinful things and his spiritual weakness. Answers are in line with God's promises and provision. Scripture can be easily paraphrased.
Script Text
1: Gude wantok. Yu kam nau. (Vernacular greeting)
2: Gude wantok. Yes, mi kam nau. (Greeting returned) Mi gat sampela tok long yu na mi kam.
1: Em i gutpela. Yu kam sindaun hia. Yu gat wanem tok long mi?
2: Mi bin harim tok bilong God planti ((sampela)) taim. Tasol, mi no save gut long dispela tok. Mi gat planti tingting ((wari)) ((askim)) long ol dispela samting ((tok)), na olsem, mi laik tokim yu.
1: I gutpela yu kam na tokim mi. Nau yumi ken toktok, na stretim ol tingting ((wari)) ((askim)) bilong yu.
2: Sapos mi givim beksait long ol pasin nogut bilong mi, na mi tingting long Jisas na bihainim em; Bai God i mekim wanem long mi?
1: Yu mekim olsem na God bai i tekewe olgeta pasin nogut bilong yu. God i save pinis long olgeta pasin nogut bilong yumi. God i tok, ol dispela pasin nogut i olsem wanpela klaut i stap namel long yumi na God. Tasol yu save, taim san i kamap strong ((i hat)), na em i hatim klaut, kwiktaim, klaut i go pinis olgeta. God tu i mekim wankain olsem. Sapos yu givim beksait long pasin nogut bilong yu, na yu tingting long Jisas na bihainim em, God bai i tekewe pasin nogut bilong yu, na em bai i rausim olgeta. God bai i no ken tingting moa long ol pasin nogut bilong yu.
2: Yes, em i gutpela. Tasol, mi save tingting bilong mi i nogut tru. Ating mi no inap long bihainim tok bilong Jisas. Yu ting God inap long helpim mi no nogat?
1: Yes, God inap long helpim yu. Em inap long helpim yumi olgeta. Em bai i givim yu nupela ((gutpela)) tingting. Bai God i putim Spirit bilong em insait long tingting bilong yu. Jisas bai i stap wantaim yu oltaim. Tude, yu ken askim Jisas long kam insait long tingting bilong yu, na em bai i mekim olsem. 2: Tasol, mi no gat strong. Tok bilong God i bikpela tumas, na mi no inap long bihainim.
1: Em i stret. Yumi yet i no gat strong long bihainim tok bilong God. Tasol, sapos yu tingting long Jisas na bihainim em, Spirit bilong God bai i stap insait long tingting bilong yu. Em bai i strongim yu long bihainim ((mekim)) gutpela pasin. Bai em yet i lainim ((skulim)) yumi long ol tok bilong God. Bai yumi harim gut ol tok bilong God, na Spirit bilong God bai i strongim yumi long bihainim.
2: Tok bilong yu i gutpela tumas. Yu tokim mi sampela moa.
1: God i gat planti gutpela tok long yumi. God i tok olsem: "Yupela, bai yupela i lain ((manmeri)) bilong mi. Na mi, bai mi God bilong yupela." Yumi mas laikim God tumas ((tingting gut long God)). Yumi mas laikim ((tingting gut long)) ol manmeri bilong ples bilong yumi. Na yumi mas laikim ((tingting gut long)) ol manmeri bilong arapela ples tu. Oltaim yumi mas tok tru, na yumi no ken giamanim arapela manmeri. Yumi no ken belhat na pait long arapela. (Yumi mas bosim tingting bilong yumi yet). Sapos manmeri i mekim nogut long yumi, yumi no ken bekim pasin nogut long ol. Nogat, yumi mas bekim gutpela pasin long ol. Spirit bilong God i stap long tingting bilong yumi. Na em bai i strongim yumi long mekim gutpela pasin. Sapos yumi mekim olsem, bai God i ken givim amamas long yumi, na tingting bilong yumi bai i stap isi.
2: Yes, nau mi save. Sapos Spirit bilong God i stap wantaim yumi, em bai i strongim yumi long bihainim tok bilong God. Strong bilong yumi yet i no inap. (PAUSE) Olsem, mi laik givim beksait long ol pasin nogut bilong mi na bihainim Jisas.
1: Em i gutpela. Bipo, Jisas i dai long diwai kros, na em i baim ((kisim)) ol pasin nogut bilong yumi. Nau God bai i ((i laik)) tekewe ol pasin nogut bilong yu, na em bai i givim yu Spirit bilong em. Yu mekim beten long God olsem:- O God, mi save Jisas i bin dai long mi. God, yu tekewe ol pasin nogut bilong mi. Yu salim Spirit bilong yu i kam insait long tingting bilong mi. Yu strongim mi bai mi ken bihainim yu oltaim. Yu lukautim mi bai mi no ken mekim pasin nogut moa. (Jisas yu gutpela tumas. Yu bin dai long mi na mi laik bihainim yu olgeta de). Mi askim ol dispela samting long nem bilong Jisas. (Amen) (PAUSE) Sapos yu mekim beten olsem, bai God i harim yu.
2: O yes, tok bilong yu i tru. Bai mi kam long Jisas nau. I gutpela tumas yumi bin sindaun na toktok long ol dispela samting.
NOTE:
(( )) indicates an alternative expression
( ) indicates that this section may be left out for reasons fo difficulty in translation,
or inability to include within the time limit of the recording.